ROMÂNIA
JUDEȚUL CONSTANȚA
UNITATEA ADMINISTRATIV-TERITORIALĂ CUZA VODĂ
PRIMAR


REFERAT DE APROBARE NR. 4427/13.06.2025
LA PROIECTUL DE HOTĂRÂRE PRIVIND APROBAREA DEMARĂRII PROCEDURII DE ÎNTOCMIRE A DOCUMENTAȚIEI ÎN VEDEREA AMELIORĂRII PRIN ÎMPĂDURIRE A TERENULUI DEGRADAT ÎN SUPRAFAȚĂ DE  46,725 MP    (N 97/1), AVÂND NR. CADASTRAL  102462 ȘI SUPRAFAȚA DE 4.863 MP (N 97/2), AVÂND NR. CADASTRAL 102470 APARȚINÂND APARȚINÂND DOMENIULUI PUBLIC
AL UAT CUZA VODĂ

Având în vedere starea actuală a terenului identificat cu nr. cadastral 102462, în suprafață de 46,725 mp
și suprafața de 4.863 mp (N 97/2), având nr. cadastral 102470 aflat în proprietatea publică a Comunei Cuza Vodă, și luând în considerare necesitatea adoptării unor măsuri pentru refacerea ecologică a terenurilor degradate din intravilanul și extravilanul localității,
Ținând cont de prevederile Legii nr. 46/2008 - Codul silvic, cu modificările și completările ulterioare, precum și de OUG nr. 195/2005 privind protecția mediului, republicată, care încurajează acțiunile de împădurire în scopul protejării și refacerii mediului înconjurător,
Având în vedere și oportunitatea accesării de fonduri guvernamentale sau europene în vederea realizării acestor obiective de mediu și dezvoltare durabilă,
Se propune inițierea proiectului de hotărâre privind aprobarea demarării procedurii de întocmire a documentației tehnice necesare în vederea ameliorării prin împădurire a terenului degradat sus-menționat.
Scopul acestei inițiative îl constituie creșterea suprafeței împădurite a comunei, reducerea riscurilor de eroziune a solului, îmbunătățirea calității aerului și a peisajului natural, precum și susținerea angajamentelor locale pentru combaterea schimbărilor climatice.
Față de cele prezentate, consider necesară și oportună promovarea proiectului de hotărâre în vederea obținerii acordului Consiliului Local al Comunei Cuza Vodă.

